Անվան այլ կիրառումների համար տե՛ս՝ Բրաբանտ (այլ կիրառումներ)

**Ֆլամանդական Բրաբանտ** (հոլ.՝ Vlaams-Brabant, ֆր.՝ Brabant flamand, գերմ.՝ Flämisch-Brabant), Բելգիայի Թագավորության տասը նահանգներից և Ֆլանդրիայի հինգ նահանգներից մեկը։ Ձևավորվել է 1995 թվականի հունվարի 1–ին Բրաբանտ նահանգի՝ լեզվական սկզբունքով բաժանելու ընթացքում, որի արդյունքում առաջացել է Ֆլամանդական և Վալոնյան Բրաբանտ նահանգները։ Սահմանակցում է Արևելյան Ֆլանդրիային, Վալոնյան Բրաբանտին, Անտվերպեն և Լիեժ նահանգներին։

Վարչական կենտրոնը Լյովեն քաղաքն է։

Հիմնական տվյալներ
-----------------

* **Տարածք՝** 2 106 կմ²
* **Ամենաբարձր կետ՝** Վալսհաուտեմ, ծովի մակերևույթից 137,33 մ․ բարձրության վրա
* **Կարևորագույն գետեր՝** Դեյլե, Դեմեր, Սենա
* **Բնակչություն՝** 1 076 924 մարդ (2010)։

Վարչատարածքային բաժանում
------------------------

Նահանգը բաժանված է 2 վարչական շրջանների, որոնք էլ իրենց հերթին բաժանվում են 65 փոքր համայնքների (տես ցանկը ներքևում), որը գլխավորում է ժողովրդի կողմից ընտրվող ավագանին։

| Շրջան | Համայնքների թիվ | Բնակչություն,մարդ (2010) | Տարածք,կմ² | Խտություն,մարդ/կմ² |
| --- | --- | --- | --- | --- |
| **Բրյուսել-Հալլե-Վիլվոորդե** | 35 | 593 455 | 942,93 | 629,37 |
| **Լյովենի վարչական շրջան** | 30 | 483 469 | 1 163,22 | 415,63 |
| Ընդհանուր | 65 | 1 076 924 | 2106,15 | 511,32 |

### Բնակչության դինամիկը՝ ըստ շրջանների

Բնակչություն (հունիսի 1)| Շրջան | 2003 | 2004 | 2005 | 2006 |
| --- | --- | --- | --- | --- |
| Հալլե-Վիլվոորդե շրջան | 566 884 | 570 896 | 574 184 | 578 227 |
| Լյովենի շրջան | 461 947 | 463 175 | 466 077 | 469 399 |
| **Ֆլամանդական Բրաբանտ, Ընդհանուր** | 1 028 831 | 1 034 071 | 1 040 261 | 1 047 626 |
|

Լեզուներ
--------

1963 թվականից նահանգի միակ պաշտոնական լեզուն նիդերլանդերենն է։ Ընդ որում, 7 համայնքները (որոնցից 5-ը սահմանակից են Բրյուսելի մայրաքաղաքային տարածաշրջանին) լեզվական արտոնություններ են տրամադրում ֆրակոֆոններին (ֆրանսախոսներին)։ Դրանցից 6-ում (բացառությամբ Բևերի) ֆրանկոֆոնները արդեն քսան տարի բնակչության բացարձակ մեծամասնությունն են կազմում։

Նահանգի շատ այլ համայնքներում ֆրանկոֆոնների և ալոֆոնների ներկայությունը զգալիորեն և անընդհատ աճում է՝ առաջացնելով էթնիկ ֆլամանդացիների դժգոհությունը։ Այս առումով, Ֆլամանդական Բրաբանտը Բելգիայի նահանգներից միակն է, որտեղ նահանգապետ պաշտոնից բացի ներդրվել է նահանգապետի տեղակալի պաշտոնը, որը պետք է հավասարապես տիրապետի ինչպես ֆրանսերենին, այնպես էլ նիդերլանդերենին և պատասխանատու է լեզվական արտոնություններ ունեցող համայնքներում լեզվական օրենսդրության պահպանման համար։ Պաշտոնին նշանակված անձը սովորաբար ֆրանկոֆոն է լինում։

Միևնույն ժամանակ, 2011 թվականին Բրյուսել-Հալլե-Վիլվորդե միասնական ընտրատարածքի լուծարումից հետո ֆրանսախոս համայնքի կուսակցությունների համար վերացել է նահանգի տարածքում ընտրություններին անմիջականորեն մասնակցելու հնարավորությունը, ինչի արդյունքում ֆրանկոֆոնների շահերը ներկայացնում է միայն Ֆրանկոֆոնների միության միասնական ցուցակը, որը գրանցվել է որպես ֆլամանդական համայնքի տարածքում ընտրական դաշինք։

### Ֆրանկաֆոն փոքրամասնության խնդիրներ

Հիմնական հոդված՝ Ֆրանկո-ֆլամանդական հակամարտությունը Բելգիայում
Հիմնական հոդված՝ Ֆրանսերենը Ֆլանդրիայում
Հիմնական հոդված՝ Բելգիայի քաղաքական ճգնաժամ (2007-2010)
Ֆլամանդական Բրաբանտի տարածքները, հատկապես, այսպես կոչված, Բրյուսելի ծայրամասերը, խոչընդոտ են հանդիսանում Ֆրանկո-ֆլամանդական հակամարտության լուծման համար, որը վտանգում է Բելգիայի ամբողջականությունը։

Չնայած 1963 թվականից հետո ֆլամանդացի ազգայնականների նախաձեռնությամբ Բելգիայի մարդահամարներից լեզվի և ազգության հարցը հանելուն, Ֆլանդրիայում կա ֆրանսախոս փոքրամասնությունը, որը կազմում է նահանգի բնակչության 5%-ը։ Նրանք հիմնականում կենտրոնացած են Ֆլամանդական Բրաբանտ նահանգում, հատկապես նրա արևմտյան հատվածում, որն ունի արտոնյալ լեզվական համայնքներ և նույնիսկ մի ամբողջ երկլեզու ընտրատարածք՝ Բրյուսել-Հալլե-Վիլվորդե։ Ֆրանսախոս փոքրամասնության իրավունքների ճանաչման առավել սուր խնդիրը կանգնած է Ֆլամանդական Բրաբանտի համայնքներում, որտեղ, 2008-2009 թվականների գնահատականներով, ապրում են առնվազն 150 հազար ֆրանկոֆոն, որոնք կազմում են նահանգի բնակչության 15-20%-ը, որոշ դեպքերում՝ ճնշող մեծամասնությունը որոշ արվարձանային համայնքներում և բնակավայրերում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Deutsche Nationalbibliothek* Record #4568352-9 // Gemeinsame Normdatei (գերմ.) — 2012—2016.

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Բելգիա Բելգիայի վարչական բաժանում |
| --- |
|  |
| Ֆլանդրիա Ֆլանդրիա |  Անտվերպեն  ·  Արևելյան Ֆլանդրիա  ·  Ֆլամանդական Բրաբանտ  ·  Արևմտյան Ֆլանդրիա  ·  Լիմբուրգ |  |
|  |
| Վալոնիա Վալոնիա |  Էնո  ·  Լիեժ  ·  Լյուքսեմբուրգ  ·  Նամյուր  ·  Վալոնյան Բրաբանտ |
|  |
| Բրյուսելի մայրաքաղաքային տարածաշրջան Բրյուսելի մայրաքաղաքային տարածաշրջան |  Բրյուսել |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական |
|  |
| Չափորոշչային վերահսկողություն | GND: 4568352-9 · LCCN: n2007079606 · NKC: ge462394 · VIAF: 129228832 · WorldCat VIAF: 129228832 |

 |